கேள்வி: எகிப்தின் இரண்டாம் அப்பாசு - ஆட்சி என்பது என்ன?
பதில்: இவர் தனது தந்தை தெவ்பிக் பாசாவுக்குப் பிறகு 1892 சனவரி 8 ஆம் தேதி எகிப்து மற்றும் சூடானின் ஆட்சியளராக நியமிக்கப்பட்டார். தனது தந்தையின் திடீர் மரணத்தின் பின்னர் எகிப்தின் சிம்மாசனத்தை ஏற்றுக்கொண்டபோது இவர் வியன்னா கல்லூரியில் இருந்தார். எகிப்திய சட்டத்தின்படி இவருக்கு வயது குறைவாகவே இருந்தது; பொதுவாக அரியணைக்கு அடுத்தடுத்து பதினெட்டு வாரிசுகள் இருந்தனர். 1882 ஆம் ஆண்டில் எகிப்தை ஆக்கிரமித்திருந்த ஐக்கிய இராச்சியம் சிறிது காலம் இவர் ஒத்துழைக்கவில்லை. இவர் இளமையாகவும், தனது புதிய சக்தியைப் பயன்படுத்த ஆர்வமாகவும் இருந்ததால், கெய்ரோவில் உள்ள பிரித்தானிய முகவர் மற்றும் துணைத் தூதரான ''சர் ஈவ்லின் பாரிங்''கின் தலையீட்டை இவர் எதிர்த்தார். பின்னர் அப்பதவிக்கு வந்த ''லார்ட் க்ரோமரை''யும் எதிர்த்தார். 1899 வாக்கில் இவர் பிரித்தனின் ஆலோசனைகளை ஏற்க முன்வந்தார். 1899 ஆம் ஆண்டில் பிரித்தனின் இராஜதந்திரி ''ஆல்பிரட் மிட்செல்-இன்னெசு'' என்பவ்பர் எகிப்தில் நிதித்துறை மாநில செயலாளராக நியமிக்கப்பட்டார். 1900 ஆம் ஆண்டில் அப்பாசு ஐக்கிய இராச்சியம் இரண்டாவது முறையாகச் சென்றார். அபோது பிரித்தானியர்கள் எகிப்தில் நல்லமுறையில் பணி செய்வதாக தான் கருதுவதாகவும், எகிப்து மற்றும் சூடானை நிர்வகிக்கும் பிரித்தானிய அதிகாரிகளுடன் ஒத்துழைக்க தான் தயாராக இருப்பதாகவும் தெரிவித்தார். இவர் புள்ளிவிவரங்களை விட வேளாண்மை அதிக அக்கறை காட்டினார். கெய்ரோவிற்கு அருகிலுள்ள குப்பாவில் உள்ள இவரது கால்நடைகள் மற்றும் குதிரைகள் பண்ணை எகிப்தில் வேளாண்மை அறிவியல் ஒரு மாதிரியாக இருந்தது. மேலும் அலெக்சாந்திரியா நகரத்தின் கிழக்கே முண்டாசாவில் இதேபோன்ற ஒரு நிறுவனத்தை உருவாக்கினார்.